text: ধলেশ্বরী নদীতে লঞ্চের ধাক্কায় ট্রলারডুবি, নিখোজ ১২ – The New Nation | Bangla Version
  Wednesday, January 5th, 2022, 12:55 pm
  ধলেশ্বরী নদীতে লঞ্চের ধাক্কায় ট্রলারডুবি, নিখোজ ১২
  নারায়ণগঞ্জের ফতুল্লার ধর্মগঞ্জে ধলেশ্বরী নদীতে লঞ্চের ধাক্কায় যাত্রীবাহী একটি ট্রলার ডুবে গেছে। বৃহস্পতিবার সকাল সাড়ে ৮টার দিকে ফতুল্লার ধর্মগঞ্জ খেয়াঘাট এলাকায় এ দুর্ঘটনার পর অন্তত ১২ যাত্রী নিখোঁজ রয়েছেন বলে নারায়ণগঞ্জ ফায়ার সার্ভিসের উপ-সহকারী পরিচালক আব্দুল্লাহ আরেফিন জানিয়েছেন।
  প্রত্যক্ষদর্শীরা জানান, শীতের সকালে কুয়াশায় ঢাকা ছিল চারদিক। ওই সময় অন্তত ১৫ থেকে ২০ যাত্রী নিয়ে খেয়া পারাপারের ট্রলারটি ধর্মগঞ্জঘাট থেকে ওপারে যাচ্ছিল। এ সময় বরিশাল থেকে ঢাকার দিকে যাওয়া একটি যাত্রীবাহী লঞ্চ মাঝ নদীতে ট্রলারটিকে ধাক্কা দেয়। এতে তাৎক্ষণিক ট্রলারটি ডুবে যায়। এ সময় কিছু যাত্রী সাঁতার কেটে তীরে ওঠে। তবে অনেকেই নিখোঁজ রয়েছেন।